มุมมองด้าน e-Commerce ที่คนออนไลน์ต้องรู้เป็นอย่างไร
e-Commerce คือ เทรนด์ที่มาแรงมากในช่วง 2 ปีที่ผ่านมา และเชื่อว่าจะยังคงเป็นเรื่องหลักไปอีกพอสมควร ตราบเท่าที่โลกยุคดิจิทัลยังอยู่ และธุรกิจยังคงเปลี่ยนผ่านจาก Offline มาสู่ Online  สิ่งที่ พอล ชี้ให้เห็นถึงความเปลี่ยนแปลงที่เกิดขึ้น และกำลังจะเกิดขึ้น 

1) สินค้าขายดี คือ สินค้าประเภท สุขภาพและความงาม, เสื้อผ้า และแฟชั่น และ สินค้าอิเล็กทรอนิกส์ จากข้อมูลการจัดส่งสินค้าของ aCommerce นี่คือ 3 ประเภทสินค้าที่ขายดีที่สุดบนโลกออนไลน์ แต่การแข่งขันก็สูง 

2) ปัญหาในโลก e-Commerce ที่ยังคงไม่สามารถแก้ไขได้ เช่น ภาพถ่ายสินค้าไม่เหมือนสินค้าที่จะซื้อ, การบังคับให้ต้องสมัครสมาชิก, ค้นหาสินค้าไม่เจอ และไม่มีบริการชำระเงินปลายทาง เรียกว่า จะเป็น e-Commerce ต้องดูแลทุกๆ กระบวนการที่เกิดขึ้นบนเว็บไซต์

 3) ธรรมชาติของผู้บริโภคคือ อยากเห็นสินค้าก่อน เป็นการสร้างความน่าเชื่อถือ จากนั้นจึงค่อยจ่ายเงิน ทำให้ระบบ Cash on Delivery (COD) มีความสำคัญมากขึ้น ในอเมริกามียอด Return สินค้า 30% ซึ่งกลายเป็นค่าใช้จ่ายของบริษัทในการรับสินค้าคืน แต่กีมีระบบ COD ทำให้ยอด Return สินค้า เหลือเพียง 8-9% 

4) ข้อมูลของ aCommerce ระบุว่า จากการขนส่งสินค้าทั้งหมด 70% ผู้บริโภคชำระเงินแบบ COD และไม่จำกัดเพียง Cash หรือเงินสด แต่เปิดกว้างสำหรับ Credit Card ด้วย แสดงว่าพนักงานส่งสินค้าต้องมีอุปกรณ์สำหรับรับการชำระเงิน 

5) นั่นทำให้บริการ Fulfillment (Logistics + Payment) ไม่ได้เป็นแค่บริการขนส่งธรรมดา แต่จะกลายเป็น “หน้าร้าน” ให้กับร้านค้า และต้องทำหน้าที่ให้บริการและบริหารความสัมพันธ์กลูกค้า 

6) Brand ต่างๆ จะหันมาทำ Webstore ของตัวเองมากขึ้น 

7) ดังนั้น Retail ต้องมุ่งหน้าสู่ Omni Channel เพื่อสร้างความได้เปรียบทางการค้า ผสมผสาน Offline กับ Online เข้าด้วยกัน